Seorang penghutang harus mengetahui perkara-perkara berikut sebelum memindahkan baki mereka ke kad kredit yang berbeza.
1) Had Kad Kredit
Biasanya terdapat had yang boleh dipindahkan oleh penghutang ke kad kredit lain. Had ini bergantung pada had kredit kad kredit baru. Sebagai contoh; Seorang penghutang mempunyai hutang RM10,000 dalam Kad Kredit A dan had kredit dalam kad baru, Kad Kredit B, hanya RM8,000. Penghutang hanya boleh memindahkan maksimum RM8,000 dari Kad Kreditnya ke Kad Kredit B.
2) Bayaran Pemprosesan
Kad kredit tertentu membenarkan Pemindahan Baki tanpa dikenakan bayaran tetapi ada juga bank yang akan mengenakan yuran pemindahan atau yuran pemprosesan. Bayaran sedemikian biasanya merupakan peratusan dari jumlah yang dipindahkan. Bayarannya mungkin tidak terlalu besar, tetapi pastinya sesuatu yang perlu diberi perhatian untuk mengelakkan bayaran mengejutkan.
3) Penutupan Akaun Lama
Adalah salah tanggapan bahawa proses Pemindahan Baki secara automatik akan menutup akaun kad kredit lama. Ini tidak berlaku dan pemegang kad kredit perlu menyahaktifkan kad kredit lama secara manual sekiranya mereka tidak mahu menggunakannya lagi. Sebaiknya pemegang kad kredit menelefon bank mereka dan membatalkan kad kredit lama mereka untuk mengelakkan caj yang tidak perlu seperti caj GST dan caj yuran tahunan.